**OBČINA OPLOTNICA,** Goriška cesta 4, 2317 Oplotnica, ki jo zastopa župan Matjaž Orter, matična št. 1357506, ID za DDV: SI70271046, (v nadaljevanju: občina)

in

**Ime in priimek**, naslov*,* KMG-MID: \_\_\_\_\_\_\_\_\_\_\_\_\_, EMŠO: \_\_\_\_\_\_\_\_\_\_\_\_\_\_\_\_\_, davčna številka: \_\_\_\_\_\_\_\_\_\_\_\_\_\_, (v nadaljevanju: upravičenec)

skleneta

**POGODBO**

**o dodelitvi pomoči za OHRANJANJE IN razvoj KMETIJSTVA IN podeželja V OBČINI Oplotnica ZA LETO 2021 – SKUPINSKE IZJEME v kmetijstvu:**

POMOČ ZA NALOŽBE V OPREDMETENA ALI NEOPREDMETENA SREDSTVA NA KMETIJSKIH GOSPODARSTVIH V ZVEZI S PRIMARNO KMETIJSKO PROIZVODNJO

1. **člen**

Pogodbeni stranki ugotavljata:

* da je bil dne 9. 3. 2021 na spletni strani Občine Oplotnica objavljen Sklep o začetku postopka izvedbe Javnega razpisa za dodelitev nepovratnih finančnih sredstev oz. dodelitev pomoči za ohranjanje, spodbujanje razvoja kmetijstva in podeželja v občini Oplotnica v letu 2021 in Javni razpis o dodeljevanju pomoči za ohranjanje in razvoj kmetijstva in podeželja v Občini Oplotnica v letu 2021 (v nadaljevanju: javni razpis),
* da se je upravičenec prijavil na javni razpis s pravočasno in popolno vlogo, ki jo je pregledala Komisija za pripravo in izvedbo javnih razpisov o dodeljevanju sredstev za ohranjanje in razvoj kmetijstva v Občini Oplotnica,
* da je Občina z odločbo št. \_\_\_\_\_\_\_\_\_\_\_\_\_\_, z dne \_\_\_\_\_\_\_\_\_\_\_ upravičencu odobrila sredstva v višini **\_\_\_\_\_\_\_\_\_\_\_\_ EUR**, to je \_\_\_ % od vrednosti naložbe oz. investicije, ki znaša \_\_\_\_\_\_\_\_\_\_\_\_\_\_\_\_ EUR,
* da se sredstva iz prejšnje alineje upravičencu dodelijo za namen **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,**
* da se sredstva sofinanciranja proporcionalno znižajo, v kolikor se bo znižala skupna vrednost naložbe oz. investicije,
* da upravičenec še ni prejel pomoči za naložbe v majhna in srednje velika podjetja za primarno proizvodnjo, oz. pomoč ni presegla 400.000 € v katerem koli obdobju treh proračunskih let ali 500.000 €, če gre za podjetje na območjih z omejenimi dejavniki;
* da se sredstva dodeljujejo na podlagi Priglasitve sheme državne pomoči (št. priglasitve: K-BE096-1357506-2015 z dne, 2. 10. 2015, priglašene Ministrstvu za kmetijstvo, gozdarstvo in prehrano – skupinske izjeme).

1. **člen**

Občina bo sredstva iz 1. člena te pogodbe nakazala na podlagi predložitve zahtevka za izplačilo sredstev, kateremu morajo biti priložena dokazila za uveljavljanje sofinanciranja (kopije računov in potrdil o plačanih računih).

1. **člen**

Sredstva se upravičencu dodelijo iz proračuna Občine Oplotnica za leto 2021 iz proračunske postavke Sredstva za razvoj kmetijstva (PP 0045400, konto 410217).

Občina bo do konca leta 2021 sredstva nakazala na transakcijski račun upravičenca, št. \_\_\_\_\_\_\_\_\_\_\_\_\_\_\_\_, odprt pri banki \_\_\_\_\_\_\_\_\_\_\_\_\_\_\_\_\_\_\_\_\_.

1. **člen**

Upravičenec se zavezuje:

* da bo za naložbo vodil predpisano dokumentacijo in jo bo hranil še najmanj 5 let po izplačilu sredstev s strani občine,
* da naložbe ne bo uporabljal v nasprotju z namenom dodelitve sredstev,
* da bo investicija po zaključku le-te v uporabi za namen, za katerega je pridobil sredstva, vsaj še 5 let po izplačilu sredstev,
* da investicija ni bila začeta pred odobritvijo sredstev, to je pred izdajo odločbe,
* da bo naložba zaključena pred predložitvijo zahtevka za izplačilo sredstev; kot zaključek naložbe se šteje tehnični prevzem oz. uporabno dovoljenje ali vključitev kmetijske mehanizacije ali opreme v objektih v proizvodni proces,
* da bo najkasneje do 29. 10. 2021 na občino dostavil zahtevke s prilogami, kajti kasneje dani zahtevki ne bodo upravičeni do nakazila sredstev,
* da bo občini omogočil vpogled v dokumentacijo in kontrolo koriščenja namenskih sredstev,
* da se strinja, da se podatki o odobrenih in izplačanih denarnih sredstvih, ki so javnega značaja, lahko objavljajo. Pri tem se lahko objavijo osnovni podatki o naložbi in prejemniku pomoči v skladu z zakonom, ki ureja dostop do informacij javnega značaja in zakonom, ki ureja varstvo osebnih podatkov,
* da bo občino nemudoma pisno obvestil o morebitnem odstopu od izvedbe investicije in v primeru razloga višje sile tega tudi navedel.

1. **člen**

V kolikor upravičenec investicije, za katero so mu bila z odločbo dodeljena sredstva iz 1. člena te pogodbe, ne bo izvedel v predvidenem roku, naslednji dve leti ne bo upravičen do dodelitve sredstev, ki se bodo razpisovala iz proračuna Občine Oplotnica za ohranjanje in razvoj kmetijstva in podeželja.

Določba iz prejšnjega odstavka ne velja, v kolikor bo razlog za neizvedeno investicijo višja sila, pa bo upravičenec občino o tem pisno v fizični ali elektronski obliki nemudoma obvestil, najkasneje pa v roku petnajst delovnih dni od dneva, ko je upravičenec (ali njegova pooblaščena oseba) to zmožen storiti.

1. **člen**

Upravičenec se strinja, da ni upravičen do izplačila sredstev, če se v postopku ugotovi, da je za iste upravičene stroške in za isti namen pridobil oz. je v postopku pridobivanja sredstev iz kateregakoli drugega javnega vira.

Upravičenec se strinja, da mora z odločbo odobrena in že izplačana sredstva na podlagi te pogodbe vrniti skupaj s pripadajočimi zakonitimi obrestmi, navedenimi v zahtevku za vračilo sredstev, v roku 8 dni od vročitve zahtevka, če jih je pridobil na podlagi navedb neresničnih podatkov v vlogi ali na podlagi neverodostojne dokumentacije, ali če jih je uporabil v nasprotju z določili odločbe in pogodbe ali če je za iste upravičene stroške in za isti namen že prejel sredstva iz kateregakoli drugega javnega vira (sredstva Republike Slovenije ali EU).

1. **člen**

Za izvedbo te pogodbe je s strani občine zadolžena Terezija Kočnik, višja svetovalka.

1. **člen**

Morebitne spremembe te pogodbe so možne le s sklenitvijo aneksa k tej pogodbi.

1. **člen**

Pogodbeni stranki sta enotni, da bosta spore, ki bi nastali v zvezi s to pogodbo, reševali sporazumno, v nasprotnem primeru pa jih bo reševalo krajevno in stvarno pristojno sodišče.

1. **člen**

Pogodba je sklenjena, ko jo podpišeta obe pogodbeni stranki in velja od podpisa pogodbe.

1. **člen**

Pogodba je sestavljena v treh enakih izvodih, od katerih prejme dva izvoda občina, en izvod pa upravičenec.

Številka: \_\_\_\_\_\_\_\_\_\_\_\_\_\_\_\_\_\_\_\_

Oplotnica, \_\_\_\_\_\_\_\_\_\_\_\_\_\_\_\_

|  |  |  |
| --- | --- | --- |
| Upravičenec  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | OBČINA OPLOTNICA  Matjaž Orter, župan |